रागिनी रूपम गिरिडीह के शास्त्रीनगर में रहती है। उसकी इच्छा इंजीनियर बनने की है। आइआइटी करना उसका मकसद है। इसकी तैयारी में वह जुटी हुई है। उसके पिता राजकिशोर राय की सितम्बर 2007 में एक दुर्घटना में हुई मौत के बाद से उसके घर की आर्थिक स्थिति पूरी तरह से गड़बड़ा गई। अपनी बहन और भाई के साथ बीएनएस डीएवी में वह पढ़ रही थी। लगा कि अब उनकी पढ़ाई बीच में ही छूट जाएगी, पर भला हो डीएवी प्रबंधन का, जिसने इन तीनों की फीस माफ कर दी।